62021TO0464_INF
Διάταξη του Γενικού Δικαστηρίου (όγδοο τμήμα)της 7ης Φεβρουαρίου 2022 –Faller κ.λπ. κατά Επιτροπής
(Υπόθεση T-464/21)
«Προσφυγή ακυρώσεως – Φάρμακα που προορίζονται για ανθρώπινη χρήση – Τροποποίηση της άδειας κυκλοφορίας υπό αίρεση του φαρμάκου Comirnaty που προορίζεται για ανθρώπινη χρήση – Έλλειψη έννομου συμφέροντος – Απουσία άμεσου επηρεασμού – Πράξη που δεν αφορά ατομικά τον προσφεύγοντα – Απαράδεκτο»
1.
Προσφυγή ακυρώσεως – Έννομο συμφέρον – Προσφυγή ασκηθείσα από προσφεύγοντα ο οποίος δεν είναι αποδέκτης της προσβαλλόμενης πράξης – Παραδεκτό – Προϋπόθεση – Πράξη παράγουσα δεσμευτικά έννομα αποτελέσματα έναντι του προσφεύγοντος – Απόφαση της Επιτροπής περί τροποποίησης της άδειας κυκλοφορίας υπό αίρεση για εμβόλιο κατά της COVID‑19 – Πράξη που δεν μεταβάλλει τη νομική κατάσταση του προσφεύγοντος – Έλλειψη έννομου συμφέροντος
(Άρθρο 263, εδ. 4, ΣΛΕΕ)
(βλ. σκέψεις 25-29, 34, 35)
2.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Απόφαση της Επιτροπής περί τροποποίησης της άδειας κυκλοφορίας υπό αίρεση για εμβόλιο κατά της COVID‑19 – Απουσία άμεσου επηρεασμού του προσφεύγοντος
(Άρθρο 263, εδ. 4, ΣΛΕΕ)
(βλ. σκέψεις 37-39, 43, 44, 46)
3.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Απόφαση της Επιτροπής περί τροποποίησης της άδειας κυκλοφορίας υπό αίρεση για εμβόλιο κατά της COVID‑19 – Προσφυγή ασκηθείσα από ιδιώτες επικαλούμενους προσβολή θεμελιωδών δικαιωμάτων – Πράξη που δεν αφορά ατομικά τον προσφεύγοντα
(Άρθρο 263, εδ. 4, ΣΛΕΕ)
(βλ. σκέψεις 47-51)
4.
Προσφυγή ακυρώσεως – Φυσικά ή νομικά πρόσωπα – Έννοια κανονιστικής πράξης κατά το άρθρο 263, τέταρτο εδάφιο, ΣΛΕΕ – Κάθε πράξη γενικής ισχύος πλην των νομοθετικών πράξεων – Απόφαση της Επιτροπής περί τροποποίησης της άδειας κυκλοφορίας υπό αίρεση για εμβόλιο κατά της COVID‑19 – Δεν εμπίπτει
(Άρθρο 263, εδ. 4, ΣΛΕΕ)
(βλ. σκέψεις 52, 53)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της εκτελεστικής απόφασης C(2021) 4034 final της Επιτροπής, της 31ης Μαΐου 2021, για την τροποποίηση της άδειας κυκλοφορίας υπό αίρεση που χορηγήθηκε με την εκτελεστική απόφαση C(2020) 9598 final για το φάρμακο Comirnaty – Εμβόλιο mRNA COVID‑19 (τροποποιημένων νουκλεοτιδίων) που προορίζεται για ανθρώπινη χρήση.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει η εξέταση των αιτήσεων παρεμβάσεως που υπέβαλαν ο TR και τα λοιπά φυσικά πρόσωπα των οποίων τα ονόματα παρατίθενται στο παράρτημα II, ο YI και τα λοιπά φυσικά πρόσωπα των οποίων τα ονόματα παρατίθενται στο παράρτημα II, ο EW και τα λοιπά φυσικά πρόσωπα των οποίων τα ονόματα παρατίθενται στο παράρτημα II και ο Arnošt Komárek και τα λοιπά φυσικά πρόσωπα των οποίων τα ονόματα παρατίθενται στο παράρτημα II.
3)
Καταδικάζει τη Sonja Faller και τους λοιπούς προσφεύγοντες των οποίων τα ονόματα παρατίθενται στο παράρτημα I στα δικαστικά έξοδα.
4)
Ο TR και τα λοιπά φυσικά πρόσωπα των οποίων τα ονόματα παρατίθενται στο παράρτημα II, ο YI και τα λοιπά φυσικά πρόσωπα των οποίων τα ονόματα παρατίθενται στο παράρτημα II, ο EW και τα λοιπά φυσικά πρόσωπα των οποίων τα ονόματα παρατίθενται στο παράρτημα II και ο Α. Komárek και τα λοιπά φυσικά πρόσωπα των οποίων τα ονόματα παρατίθενται στο παράρτημα II φέρουν έκαστος τα σχετικά με τις αιτήσεις παρεμβάσεως δικαστικά έξοδά τους.